
Tero 


Tiu ĉi artikolo temas pri la Tero kiel planedo. Aliaj artikoloj parolas pri tero kun la signifoj grundo kaj kontinento. 



Astronomia 
simbolo de la 
Tero 


La Tero estas nia planedo, la tria planedo ekde 
la Suno (post Venuso kaj antaŭ Marso). Rilate 
al diametro kaj maso ĝi estas la kvina plej 
granda el la ok planedoj de la Sunsistemo kaj 
la plej granda el la terecaj planedoj (negasaj 
planedoj). Ĝi havas la plej granda denseco 
meze de la planedoj de la SunsistemoJ 2 ^ 


Hejmo por milionoj da specioj , inkluzive 
homoj, la Tero estas la sola loko en la universo, 
pri kiu oni scias, ke tie ekzistas vivo. La 
planedo formiĝis antaŭ 4,54 miliardoj da jaroj,^ kaj vivo aperis sur 
ĝia surfaco ene de la unua miliardo. Ekzistas faktoj, kiuj por oni 
ebligas proponi, ke la vivo jam ekzistis antaŭ 4,1 miliardoj da 
jaroj.t 4 ] Ekde tiam la biosfero konsiderinde ŝanĝis la atmosferon kaj 
aliajn kontraŭvivajn kondiĉojn en la planedo, ebliginte la 
dismultiĝon de aerobiaj organismoj kaj la formadon de la ozona 
tavolo, kiu kune kun la magneta kampo baras vundeman 
sunradiadon^ kaj permesadas vivon sur kontinentoj. La fizikaj 
ecaroj de la Tero, samkiel ĝia geologia historio kaj orbito, permesis 
la daŭriĝon de vivo. Oni atendas, ke la mondo povos teni vivon dum 
1,5 miliardoj da jaroj plie, post kiam la kreskanta lumpovo de Suno 
estingos la biosferon. 


La surfaco de la Tero konsistas en rigida tavolo nomata terkrusto, 
kiu estas dividita en pluraj rigidaj segmentoj, aŭ tektonikaj platoj, 
kiuj laŭtempe migras sur la interna parto de la planedo. Ĉirkaŭ 71% 
de tiu surfaco estas kovrata de sala oceanaro, dum la resto konsistas 
en superoceanaj partoj, do kontinentoj kaj insuloj. Likvan akvon, 
necesan al ĉia konata vivo, oni ne malkovris en aliaj planedoj krom 
en la Tero. Sub la terkrusto estas daŭre aktiva (ekde sia formiĝo) 
tavolo nomata mantelo; ĝi estas relative solida, tamen malpli rigida 
ol krusto. La planeda interno estas dunatura kerno, ekstere likva, kiu 
naskas la magnetan kampon de la Tero, kaj interne solida (fera). 


La Tero interagas kun aliaj objektoj en la spaco , inkluzive kun la 
Suno kaj la Luno, ĝia unusola natura satelito. Nuntempe la Tero 
orbitas kompletan ciklon ĉirkaŭ la Suno unufoje dum la sama 
tempo, dum kiu ĝi rotacias laŭ sia akso 366,26 fojoj. Tia 
tempmezuro estas konata kiel sidera jaro, kiu egalas al 365,26 sunaj 
tagoj (aŭ suntagoj). La nombro da sunaj tagoj estas unu malpli ol la 
nombro da sideraj tagoj pro tio, ke la orbita movo de la Tero ĉirkaŭ 
la Suno rezultas en unu plia rotacio. La tera rotacia akso estas 23,4° 
klina rilate al la normalo de ĝia orbita plano, kaŭzante sezonajn 
variadojn en la planeda surfaco en periodo de unu tropika jaro 
(365,24 sunaj tagoj). La unusola tera natura satelito, la Luno, kiu 
verŝajne ekorbitis la Teron ĉirkaŭ antaŭ 4,53 miliardoj da jaroj, 
respondecas pri oceanaj tajdoj, stabiligas la aksan klinecon kaj 



La Blua Globeto, famkonata fotaĵo de la tero farita la 
7-an de decembro 1972 de la ŝipanaro de la 
kosmoveturilo Apollo 17 


Orbitaj ecoj 

Granda duonakso 

- Periapsido 

- Apoapsido 

149 598 023 kmW 

147 098 074 km (0,98 AU) 

152 097 701 km (1,02 AU) 

Discentreco 

0,016710219fc° to 

Klinangulo 

1 ° 34 ' 43,3" (rilate al la ebeno 
de Laplace) 

Periodo 

365,256366 tagoj 

Meza cirkulrapido 

29,783 km/s 

Longitudo de 
suprenira nodo 

348,73936° 

Argum. de periapsido 114,20783° 

Naturaj satelitoj 
Ringoj 

Jes, la Luno 

Neniu 

Fizikaj ecoj 

Diametro 

12 742,0 km 

Ekvatora diametro 

12 756,2 km 

Polusa diametro 

12 713,6 km 

- Plateco 

0,0033528 

- Areo 

5,10072 x 10 8 km 2 

- Volumeno 

1,0832073 x 10 12 km 3 







































laŭgrade malrapidigas la planedan rotacion. Antaŭ inter ĉirkaŭ 4,1 
kaj 3,8 miliardoj da jaroj, la Tero suferis larĝan impaktadon de 
asteroidoj, kio ankaŭ kontribuis per ŝanĝoj en la surfaca medio. 

Mineraloj kaj la produktoj de biosfero mem kontribuas por tenado 
de vivo, inkluzive homa, kio donas al ili gravan ekonomian rolon en 
la homa socio. La homa tutmonda socio estas geografie dividita en 
ĉirkaŭ 200 suverenaj ŝtatoj, kiuj interagas per dipjumatio, vojaĝoj , 
komerco kaj militaj agadoj. La homa kulturo kreis plurecan 
vidmanieron pri ilia hejmplanedo, inkluzivante personigon de la 
Tero kiel dia esto, defendon de plata formo por la planedo kaj la 
rigardon, ke ĝi estas la centro de la Universo. Nuntempe la planedo 
estas plej ofte rigardata science, tamen grandiĝas la emo rigardi ĝin 
ankaŭ morale, ĉefe pro la kreskanta ekologia konscio, kiu forpelas 
poluemon kaj laboras por teni la tersistemon ekvilibra. 

La Tero estis unuafoje agnoskita kiel planedo de Koperniko. Ĝia 
astronomia simbolo estas 6 aŭ ®. 

Maso 

- Denso 

- Surfaca falakcelo 

- Liberiga rapido 

5,9736 x io 24 kg 

5,5153 x io 3 kg/m 3 

9,780327 m/s 2 

11,186 km/s 

Rotacia periodo 

- Sidera periodo 

23h 56m 4,100s 

Aksa kliniteco 

23,439281° 

Atmosferaj kaj surfacaj ecoj 

Surfaca premo 

101 300 Pa (1013 mbar) 

Surfaca temperaturo 

- Minimuma 

184 K 

- Averaĝa 

287 K 

- Maksimuma 

331 K 

Albedo 

0,367 

















Historio 


La jenaj datoj estas laŭ miliardoj da jaroj antaŭ la nuntempo: 

■ -4,6: la Tero formiĝis el polvo 

■ -4,5: vulkanoj, asteroidoj falegantaj, malbrila Suno 

■ -4,4: atmosfero kaj kerno formiĝas 

■ -4,3: la plej malnova mineralo: zirkono en orienta Aŭstralio 

■ -4,0: la antaŭviva supo 

■ -3,9: vivo: DNA, geno 

■ -3,8: ĉelo, bakterio, la plej malnova konata roko 

■ -3,5: bluverda algo (la plej malnova fosilio) 

■ -2,5: Suno plibriliĝas; dum la sekvanta miliardo da jaroj, oksigeno pligrandiĝas en la aero 

■ -2,2: la plej antikva glacia epoko (laŭ nia scio) 

■ -2,1: ekpliiĝo de oksigeno 

■ -2,0: komplika ĉelo 

■ -1,7: superkontinento: Kolumbio 

■ -1,5: oksigeno ĉe nuna nivelo 

■ -1,3: viruso 

■ -1,2: protozoo 

■ -1,0: seksa dividiĝo 

■ -0,9: unu tago = 18 horoj (65 ks) 

■ -0,8: superkontinento: Rodinio 

■ -0,7: spongo, meduzo, vermo, ostro, pekteno 

■ -0,6: trilobito, konkulo, konko, krabo, salikoko, omaro, polpo, loligo 

■ -0,5: fiŝo, osto, vertebrulo, likeno, musko, filiko, skorpio, miriapodo; Saharo ĉe la Suda Poluso kaj sub glacio; 
kontinentoj: Nordameriko , Eŭropo , Siberio , Gondvano ; oceanoj: Pantalaso , Japeto, Teiko, Uraliko 

■ -0,4: vivo surtera: pulmo, amfibio, insekto, arbaro, flugilo (muŝoj), reptilio; Laŭrazio 

■ -0,3: reptilioj superas: dinosaŭroj, trilobitoj tute pereiĝis, koleoptero, kurkulio; socio (insekta): blato, termito; 
mamulo, varma sango 

■ -0,2: krokodilo, birdo, testudo, iktiosaŭro; Gondvano frakasis; floro, abelo, makropo; Himalajo, Andoj 

■ -0,1 kaj pli malfrue: dinosaŭroj tute pereiĝis, formiko, elefanto, baleno, Rokmontaro, herbo, palmopiedo (en 
Svedio), muso, kuniklo, simio, homo, inteligenteco, maŝino 

Pro nekonataj kialoj, de tempo al tempo okazas grandaj mortiĝoj , kapablaj profunde ŝanĝi la aspekton de surtera vivo. La 
lasta amasa mortiĝo okazis antaŭ 65 milionoj da jaroj kaj formortigis la dinosaŭrojn, kaj eble estis kaŭzita de falo de granda 
asteroido. La plej granda mortiĝo okazis antaŭ 248 milionoj da jaroj: 90% da animalaj specoj mortiĝis, lasinte la reptiliojn 
superi sur la seka tero. Alia mortiĝo okazis antaŭ 438 milionoj da jaroj. 


Konsistiĝo kaj strukturo 


La Tero estas tersimila planedo. Male al la gasgjganto} kiel Jupitero, ĝi havas solidan 
surfacon. 

La Tero estas, kaj laŭ maso kaj laŭ diametro, la plej granda el la kvar tersimilaj planedoj 
de la Sunsistemo. Ĝi ankaŭ havas plej grandan denson, plej fortan graviton kaj plej 
fortan magnetan kampon . 

Pluraj tersimilaj planedoj ekzistas en aliaj stelaj sistemoj, kiel la ekstersunsistema 
planedo Gliese 581 c. 



La tavoloj de la Tero kaj de ties 
atmosfero 


Kemia konsistiĝo 


































La maso de la Tero estas ĉirkaŭ 5,98><10 24 kg. Ĝin konsistigas ĉefe fero (32,1 %), oksigeno 
(30,1 %), silicio (15,1 %), magnezio (13,9 %), sulfuro (2,9 %), nikelo (1,8 %), kalci o (1,5 %), 
aluminio (1,4 %). La entutaj aliaj elementoj totaligas 1,2 %. Tamen, pro gravito , plej pezaj 
elementoj "dronis" en la kernon de la Tero. Oni opinias, ke la kerno konsistas ĉefe el fero (88,8 %) 
nikelo (5,8 %), sulfuro (4,5 %), kaj malpli ol 1 % da aliaj elementoj. 

La geokemisto F. W. Clarke kalkulis, ke 47 % da maso de la terkrusto konsistas el oksigeno en 
oksidoj, kiuj ĉefaj estas oksidoj de silicio, aluminio, fero, kalcio, magnezio, kalio, natrio (kaj 1,5 % 
da oksido de hidrogeno, pli konata kiel akvo). 



Tridimensia bildo 


Laŭ seismaj mezuroj la Tero konsistas ĉefe el tri tavoloj: la terkerno, la termantelo kaj la terkrusto. 

Tiuj tavoloj estas disigitaj unu de la aliaj pro seismaj malkontinuoj. La terkrusto kaj la supera parto de la supera mantelo 
kune estas nomitaj litosfero. Ĝi estas nun inter 50 kaj 100 km dika kaj estas diserigita en grandaj kaj pli malgrandaj tektonaj 
eroj, la tektonaj platoj. 


Surfaco 

Pli detalaj informoj troveblas en artikolo Tersurfaco. 



Norda duonglobo. 



Suda duonglobo. 


La tersurfaco estas la limtavolo inter la solida terkrusto aŭ la akvoj unuflanke kaj la 
atmosfero aliflanke. Je la tersurfaco oni distingas kontinentojn, insulojn kaj marojn. 

La ĉirkaŭmezuro de la ekvatoro estas 40.075,017 km, t.e. je 67,154 km aŭ 0,17 % pli 
granda ol la polusa ĉirkaŭmezuro de 40.007,863 km; kialo de ĉi tiu diferenco estas la 
centrifuga forto de la rotacio. La polusa diametro de 12.713,504 km same estas je 
42,816 km aŭ 0,34 % pli malgranda ol la ekvatora diametro de 12.756,320 km. 

Pro la diferencoj de la ĉirkaŭmezuro, oni povas kompreni nocion M la plej granda 
monto sur la Tero M malsame. Laŭ la alteco super marnivelo, la Everesto en Himalajo 
estas la plej granda, sed laŭ la distanco de la pinto al la centro de la terkerno temas 
pri la vulkano Ĉimborazo en la Andoj. Mezurita de la propra bazo, la Mauna Kea 
(Havajo) staranta sur la pacifika marfundo estas la plej alta. 

Kiel multaj solidaj planedoj kaj preskaŭ ĉiuj 
grandaj lunoj de la Sunsistemo, la Tero 
montras evidentan duonigon de sia surfaco 
en apartaj duongloboj. La surfaco (de entute 
ĉirkaŭ 510 milionoj da km 2 ) konsistas el 
kontinenta duonglobo kaj oceana duonglobo. 

La kontinenta duonglobo havas la plej 
grandan parton de lando ne kovrita de akvo 
(ĉ. 47 %). La surfaco de la aliflanka oceana 
duonglobo enhavas nur 11 % da lando. 

La Tero estas la sola planedo de la 
Sunsistemo, sur kiu flua akvo ekzistas je la 
surfaco. La oceanoj entenas 96,5 % de la tuta 
akvo de la planedo. Marakvo entenas meze 
3,5 % da salo. 



Kontinenta duonglobo. 


La akva parto reprezentas en la nuna geologa epoko 70,7 % de tersurfaco. E1 la 29,3 % de la landa parto la ĉefan parton 
reprezentas la sep kontinentoj, laŭ grandeco: Azio, Afriko, Nordameriko, Sudameriko, Antarkto, Eŭropo, Aŭstralio. Kiel 
tektona plato, Eŭropo, kiu estas granda okcidenta duoninsulo de Eŭrazio, verŝajne neniam estis sendependa unuo. La klasiga 
limo inter Aŭstralio kiel la plej malgranda kontinento kaj Gronlando kiel la plej granda insulo, estas nur konvencia. La areon 
de la mondaj oceanoj oni disigas kutime al kvin oceanoj: la Pacifiko, la Atlantiko, la Hinda oceano, la Arkta oceano kaj la 
Suda oceano. La plej malalta profundo situas en la Mariana Fosego, je 11.034 m sub la marnivelo. La meza marprofundo 
estas 3.800 m. Tio estas ĉirkaŭ la kvinoblo de la meza alto de kontinentoj, kiu estas ĉirkaŭ 800 m. 


Tridimensia modelo de la surfaco de la Tero estas nomata globuso. 





























Platotektoniko 

Pli detalaj informoj troveblas en artikolo Platotektoniko. 


La plej grandaj tektonaj platoj , krom la Pacifika Plato, respondas al kontinentoj kaj 
ĉirkaŭprenas partojn de oceanoj apud la kontinento. Ĉiuj tiuj platoj moviĝas laŭ 
tektoniko unu relative al la aliaj sur la parte fandiĝintaj, dikfluaj ŝtonmasoj de la 
supera mantelo nomata astenosfero (kies dikeco estas de 100 ĝis 150 km). 

Terkrusto 

Pli detalaj informoj troveblas en artikolo Terkrusto. 

La terkrusto estas la ekstera, solida tavolo de la Tero. Ĝi kompareblas, koncerne 
sian dikecon, al pomo kun ties ŝelo. Sub ĝi kuŝas la solida ĝis tenaca termantelo, kaj 
2900 km pli profunde la plejparte likva terkerno. La terkrusto kunmetiĝas el 
mozaiko de multaj terplatoj, kies moviĝon (po 2-10 centimetroj en jaro) 
priskribas la teorio de la platotektoniko. Tertremoj ekestas, kiam tensioj je la 
petrolimoj aŭ terplatoj puŝsubite solviĝas. 

Terkerno 

Pli detalaj informoj troveblas en artikolo Terkerno. 


La terkerno estas la materio en kaj ĉirkaŭ la centro de la Tero. Pro la 
disvastiĝo de sismondoj en la terinterno oni povas distingi la terkernon de la 
termantelo ĝin ĉirkaŭanta. La terkerno dividiĝas je la solida interna terkerno 
el fero kaj la likva ekstera terkerno. La interna terkerno kun diametro de 
2600 kilometroj estas proksimume 6.700 °C varmega (proksimume 900 °C 
pli varma ol la surfaco de la Suno). Ĝi pligrandiĝas iom post iom per la kristaliĝo de fero el la ekstera terkerno. Tie troviĝas 
proksimume 2900 °C varmega, rapide fluanta nikel-fer-alojo. La konvekto de la ekstera terkerno kaŭzas la ĉefan kampon de 
la tera magnetkampo. 

Geomagnetiko 

Pli detalaj informoj troveblas en artikolo Geomagnetiko. 


k&ntlncFimcrkrusto 


/ 



Transiro de kontinenta al oceana terkrusto je 
kontinenta rando (prezentado simpligita). 





Oceana duonglobo. 


La magneta kampo , kiu ĉirkaŭas la Teron, estas kreata de geogeneratoro. Proksime de la tersurfaco la kampo similas al 
magneta dupoluso. La magnetaj kamplinioj eliras el la Tero ĉe la suda duonsfero kaj eniras ĝin denove ĉe la norda duonsfero 
(t. e., en la suda duonsfero situas de vidpunkto de fiziko la norda poluso de la Tero kiel magneto, kaj kontraŭe; pli detalan 
eksplikon vidu en artikolo Magneto). Ene de la termantelo la formo de la magneta kampo transformiĝas. Super la 
teratmosfero la dipola kampo estas modifita pro suna vento. 

La geomagnetaj polusoj de la Tero ne kongruas tute kun la geografaj polusoj. En la jaro 2007 la akso de la geomagneta 
dipolkampo kliniĝis je ĉirkaŭ 11,5° rilate al la tera akso. 

Atmosfero 


Pli detalaj informoj troveblas en artikolo Teratmosfero. 


La Tero posedas ĉirkaŭ 640 km altan atmosferon. Ĝia maso estas 5,13 x 10 18 kg kaj reprezentas do preskaŭ unu miliononon 
de la termaso. La meza aerpremo ĉe marnivelo estas 1.013 hPa. En grundproksimaj tavoloj la aero konsistas ĉefe el 78 % da 
azoto, 21 % da oksigeno kaj el 1 % da noblaj gasoj , ĉefe argono . Aldoniĝas ŝanĝema kvanto da akvovaporo, inter 0 kaj 5 %, 
kiu influas la veteron. La parto de karbondioksido, influanta la forcejan efikon nuntempe altiĝas pro homa influo; ĝi 
reprezentis ĉirkaŭ 0,038 % en 2005. 

Temperaturekstremoj mezuritaj sur la Tero situas inter -89,6 °C (la 21-anjle julio 1983 en la stacio Vostok en Antarkto ĉe 
alto de 3.420 metroj, kio korespondas al temperaturo de -60 °C ĉe marnivelo) kaj +58 °C (la 13-an de septembro 1922 en A1 
'Aziziyah en Libio ĉe alto de 111 metroj). La meza temperaturo ĉe la grundo estas 15 °C; la rapido de sono ĉe tia 
temperaturo estas je marnivelo ĉirkaŭ 340 m/s. 










































La teratmosfero disĵetas la mallongondan bluan spektroparton de la sunlumo ĉirkaŭ 
kvinoble pli forta ol la longondan ruĝan; tial la ĉielo estas blua (je alta sunpozicio). 

Kialo de blua aspekto de la surfaco de oceanoj kaj maroj el la kosmo (kio donis la 
nomon "blua planedo" al la Tero ekde la unuaj kosmaj flugoj) estas pli forta absorbo 
de ruĝa lumo fare de akvo mem. La speguligo de la blua ĉielo ĉe la marsurfaco 
partoprenas nur malmulte al tio. 

Klimato 

Bildo de la NASA, montranta la 

O, Pli detalaj informoj troveblas en ardkolo Klimato. plenlunon, parte ombrigitan de la 

teratmosfero 



Sezonoj 

Pli detalaj informoj troveblas en artikolo Sezono. 


Tial, ke akso de rotacio de la Tero estas klinita (t. e. ne perpendikla rilate surfaco de 
rotacio ĉirkaŭ la Suno), sur la Tero ŝanĝiĝas sezonoj de la jaro. 


Klimatzonoj 

Pro diversintensa sunradiigo la Tero estas subdividita en klimatzonojn, kiuj streĉiĝas 
de la norda poluso al la ekvatoro kaj daŭrigas spegule sur la suda duonglobo. 


Klimatzono 

ĉirkaŭa latitudo norda/suda 

ĉirkaŭa meza 
temperaturo 

Polusa 

regiono 

De la norda/suda poluso ĝis la polusa 
cirklo 

o 

o 

o 

Modera 

regiono 

De la polusa cirklo ĝis 40° 

o 

o 

00 

Subtropikoj 

De 40° ĝis 23,5° 

16 °C 

Tropikoj 

De 23,5° ĝis la ekvatoro 

O 

o 

'ŝT 

C\J 



Kliniĝo de la terakso. 


La sezonaj temperaturŝanĝoj estas des pli fortaj, uj la klimatzono troviĝas pli fore de la ekvatoro kaj de iu oceano. 

Polusa regiono 

La polusaj regionoj estas: 1) la regiono ene de la norda polusa cirklo, nomata Arkto; 2) la regiono ene de la suda polusa 
cirklo, nomata Antarkto, kiu enhavas la pli grandan parton de la kontinento Antarktio. 

Ecoj de la polusaj regionoj: malvarma klimato; multe da neĝo kaj glacio; polusa tago kaj polusa nokto; norda brilo. 

Modera regiono 

La modera regiono streĉiĝas de la polusa cirklo ĝis la latitudo 40° kaj estas dividita 
en malvarman, malvarmetan kaj varman zonojn. 

En tiu zono okazas grandaj diferencoj inter sezonoj, kiuj malgrandiĝas 
alproksimiĝante la ekvatoron. 

Alia aparta eco estas la diferenco inter tago kaj nokto, kiu varias ege laŭ sezono. 

Alproksimiĝante al la poluso tiuj diferencoj grandiĝas. 

La vegetaĵaro estas karakterizita de arbaroj koniferaj, miksaj kaj foliaj. 

Alproksimiĝante al ekvatoro koniferarbaroj maloftiĝas. 



Glaĉera klimato 
Tundra klimato 
| Boreala klimato 
| Varma modera klimato 
| Subtropika klimato 
| Tropika klimato 


Subtropikoj 
































La subtropikoj troviĝas en geografia latitudo inter la tropikoj kaj la moderaj regionoj, ĉirkaŭ inter 23,5° kaj 40° norde kaj 
sude. Aparte eco de tiuj regionoj estas tropikaj someroj kaj netropikaj vintroj. Oni povas dividi ilin en sekajn, 
vintromalseketajn, somermalseketajn kaj malseketajn subtropikojn. 

Laŭ disvastiĝinta difino, klimato estas subtropika tie, kie la meza temperaturo de la jaro situas super 20 °C, la meza 
temperaturo de la plej malvarma monato tamen restas sub 20°. 

La diferenco inter tago kaj nokto estas relative malgranda. 

Vegetaĵaro povas esti tre diversa (kiel ekzemple ĉe Mediteraneo), malriĉa (kiel en seka savano) aŭ preskaŭ neekzistanta (en 
dezertoj, ekzemple en Saharo). 

Tropikoj 

La tropikoj situas inter latitudo 23,5° kaj la ekvatoro. Eblas dividi la tropikojn en ŝanĝmalseketajn kaj malseketajn tropikojn. 

En tropikoj daŭro de tago kaj nokto estas ĉiam pli-malpli sama (inter 10,5 kaj 13,5 horoj). Klimataj sezonoj ekzistas nur en 
la ŝanĝmalseketaj tropikoj kaj estas divideblaj nur en sekan kaj pluvan sezonojn. 

Aparta eco de la ŝanĝmalseketaj tropikoj estas malseketaj savanoj, kiuj troviĝas norde kaj sude de grandaj pluvarbaroj. 
Ekzemploj estas afrika savano kaj pantanalo en suda Brazilo kaj Paragvajo . 

En la malseketaj tropikoj ĉirkaŭ la ekvatoro estas grandaj tre specidiversaj pluvarbaroj, kiel tiuj de la amazona regiono. 


Homa influo 

Pli detalaj informoj troveblas en artikolo Tutmonda varmiĝo. 


Movoj 


La rotacio de la Tero estas unu el la movoj de la planedo kiu konsistas en la turniro 
ĉirkaŭ ties propra akso. La Tero turniras el okcidento al oriento, same kiel la cetero 
de planedoj de la Suna Sistemo (kun la escepto de Venuso). Konsiderante la punkton 
de la norda poluso kiel vidpunkto, la Tero turniras laŭ kontraŭkorloĝa direkto. 
Kompleta turniĝo rilate al fiksa stelo daŭras 23 horojn, 56 minutojn kaj 4 sekundojn. 
Tiu movo evidentiĝas pere de la pendolo de Foucault kies konsiderinda amaso 
pendas el punkto je granda alto por sendependigi sian movon disde la propra 
movado de terrotacio, tio estas, de la planko, kvankam oni ne povas sendependigi 
absolute de la movado de la punkto de la tegmento el kiu ĝi pendas. 


Akso 

La tera akso estas la rotacia akso, ĉirkaŭ kiu turniĝas la Tero unufoje po diurno. La 
tera akso transiras la masan centron de la planedo. La fikcia senfina daŭrigo de la 
akso ekster la planedo en la kosmon nomatas la ĉiela akso aŭ monda akso. 

■ La averaĝa vertico de la akso kaj la tersurfaco difinas la geografian nordan kaj sudan poluson. La magnetaj 
norda kaj suda polusoj kontraŭe ne rekte rilatas al la tera akso. 

■ La fikcia daŭrigo de la akso ekster la planedo en la kosmon difinas la nordan kaj sudan ĉielajn polusojn. La 
norda ĉiela poluso nuntempe preskaŭ identas al la Norda Stelo. 

■ Ortangule al la tera akso, ĉirkaŭ la tera centro situas ebenaĵo, kies tuŝo de la tersurfaco difinas la ekvatoron. 

Vivo sur la tero 


Animacio kiu montras la movadon 
de la Tero. 



La plej disvastigita formo de vivo sur la Tero estas bakterio. La plej disvastigita klaso de animaloj estas insektoj, precipe 
skaraboj. Antaŭ kelkaj milionoj da jaroj aperis homo, la unua inteligenta vivo (laŭ nia scio). 






















Estonteco de la Tero 


La estonteco de la Tero dependas de multaj faktoroj, inkluzive de la kreskanta heleco de la Suno, perdo de hejta energio de 
la tera kerno, perturboj fare de aliaj korpoj en la Sunsistemo kaj la biokemio ĉe la surfaco de la Tero. La teorio de la cikloj 
de Milankoviĉ antaŭvidas, ke la planedo suferos glaciajn periodojn pro orbita ekscentriĝo, aksa dekliniĝo kaj precesio de la 
tera orbito. Laŭ la cikloj de Wilson, platotektoniko verŝajne kreos kontinentegon post kelkaj 250 ĝis 350 milionoj da jaroj. 
Iam en la venontaj 1,5 ĝis 4,5 bilionoj da jaroj la aksa dekliniĝo de la Tero povus suferi kaosajn variojn kun ŝanĝoj de la 
aksa dekliniĝo ĝis 90°. 


Gaja hipotezo 

Pli detalaj informoj troveblas en artikolo Gaja hipotezo. 


La Gaja hipotezo, ankaŭ nomata biogeoĥemia hipotezo^, estas debatata hipotezo, 
unue proponita en 1970 de la angla klimatologo James Lovelock kunlabore kun la 
usona mikrobi olog o Lynn Margulis sed ankaŭ prialudita de aliaj scientistoj antaŭ ili, 
laŭ kiu Tero estus 



j, dinamika fiziologia sistemo inkluzivanta la biosferon kiu tenadas 
nian planedon en harmonio kun la vivo de tri miliardoj da jarojt 8 ! ” 


La vivantularo sur la Tero tiel konsistigus vastan superorganismon - nomatan 
«Gaja», laŭ la nomo de la greka diino personiganta la Teron - kiu plenumas 
memreguladon de siaj komponantoj por favorigi la vivon. Ekzemplo menciita de 
Lovelock kiel argumento de lia hipotezo estas la konsisto de la tera atmosfero, kiu 
reguliĝis dum la paso de la jarmilionoj tiamaniere ke ĝi ebligas la disvolviĝon kaj la 
pluigon de la vivo. 

La Gaja hipotezo, kiu disvolviĝis al pluraj teorioj, ripozas sur scienca modelo - 
anglalingve nomata Earth system science (tersistema scienco) - kiu fondiĝas sur 
pluraj konstatoj ekologiaj, klimatologiaj, geologiaj kaj biologiaj - inter alie tra la 
nocio eko-evolucio E1 tio rezultas maltrankviliga prognozo koncerne la 

estonton de la biosfero, notinde fronte al la defio de la klimata ŝanĝo. ^ 10 l 



„ Ĉar metaforoj pli ol iam 
ajn estas necesaj por 
komprenigi al la plej multo la 
veran naturon de la Tero kaj 
la mortajn danĝerojn kiuj 
ekaperas ĉe la horizonto ” 
James Lovelock^. 


La Gaja hipotezo estas disvolvita de James Lovelock en pluraj verkoj : La Aĝoj de Gaja, (1990), La Tero estas vivanta 
estulo, la Gaja hipotezo (1999), Gaja. Kuracilo por la planedo (2001), La revenĝo de Gaja (2006) ; ĉi lasta portretas 
planedon iĝintan neloĝebla por la homoj. Aliaj sciencistoj, inter kiuj Lynn Margulis , plu uzas la Gajan hipotezon, kiu post la 
verkoj de Lovelock, estas la temo de abunda scienca kaj filozofa literaturo. E1 la geobioĥemia modelo fontas la 
geofiziologio, kiu, sekvante la Gajan hipotezon, proponas studi ĉiujn ekzistantajn interagojn ene de la Ter-sistemo. 


Luno 


La Tero posedas unu grandan naturan sateliton nomatan la Luno. Ekzistas hipotezo, ke la Tero estis frakasita en du partojn, 
el kiuj la pli malgranda fariĝis la Luno. Teranoj unuafoje atingis la Lunon en 1969. 

Tero en kulturo 


Ekzistas multaj mitoj pri Tero ĉe diversaj popoloj, kiuj koncernas al nia planedo, ĝia ekesto kaj evoluo. La antikvaj grekoj 
pensis, ke la Tero estas plata kaj havas glatan, iom konveksan formon de ŝildo. Ĝin ĉirkaŭiras vasta rivero - oceano kaj la 
ĉielo. 

Hindoj iam kredis, ke la Tero estas grandioza ŝarĝo, kiun per sia dorso portas elefanto. Siaflanke elefanto staras sur la 
testuda ŝelo. Kaj mem testudo naĝas en senlima maro de elefanta lakto. 

Laŭ imago de antikvaj loĝantoj de Egiptio , la tero estas dio. Sur ĝia korpo kreskas arboj , herboj, ĉiaspeca plantaro. Laŭ 
skandinaviaj mitoj, Tero similas al sfero. 






























La Patrino Tero kaj ĝia ekvivalento kiel Diino patrino aŭ Pachamama estas afero kiu ofte 
aperas en multaj mitologioj en la tuta mondo. La Patrino Tero estas la personigo de la Tero, 
ĝenerale ĝi estas priskribita en pluraj kulturoj kiel fekunda diino, kiu reprezentas la 
fruktodonan teron; ankaŭ priskribita en kelkaj kulturoj kiel patrino de aliaj dioj, en kiuj 
videblas kiel patronino de la patrineco. ĉenerale oni kredis tion ĉar la tero estis vidata kiel 
la patrino de ĉio kio kreskis sur ĝi. 

Paĉamama aŭ Mama Paĉa estis por la inkaoj diino adorita, personigita patrino tero kaj do 
fekundecdiino. Paĉa estas la keĉua vorto por Tero aŭ mondo. Inkaoj oferadis lamojn kaj 
aliajn bestojn al Paĉamama. Ŝi edziniĝis al Inti, la sundio. 

Laŭ la helena mitologio, Geo aŭ Gajo (Greke Tata Gaia , Tatrj Gaie aŭ Trj Ge, «planko» 
aŭ «Tero») estis la greka diino de la Tero, la unua diaĵo kiu aperis el la mallumo de Ĥaoso. 
La romianoj ŝin nomis Tellus. E1 la utero de la patrino Geo venis la titanoj, la ciklopoj , la 
hekatonkiroj, kaj multaj aliaj kreitaĵoj mitaj. Etimologie, la vortoj geografio , geologio , 
geometrio, geofiziko, kaj geocentro devenas el la greka vorto rilata al la nomo Geo. Ankaŭ 
ekzistas scienca teorio nomata laŭ Geo, Teorio Gaja. 



Paĉamama. 


La Terotago aŭ foje Tera Tago estas sekulara festotago por honorigi 
la Teron kaj pensigi pri ekologio . La simbolo por la Tutmonda 
Terotago estas verda 0 (Greka theta) sur blanka fono. Neoficiale, la 
Teroflago estis asociigata al la Tutmonda Terotago ek de la unua 
festiĝo en 1970 . 

Proverboj 


Ekzistas pluraj proverboj pri la tero en la Proverbaro Esperanta de L. 
L. Zamenhof, inter ililHl; 


„ De atendo kaj espero pereis multaj sur la tero 




„ De peko kaj mizero estas plena la tero. 






El aero al tero. 





Neoficiala Teroflago, de John McConnell, montranta 
la NASA-fotaĵon La Blua Globeto. 


Notoj 

1. t Apoapsido = a x (1 + e), periapsido = ax(l-e),a estas la granda duonakso, e — la discentreco. 


Referencoj 


1. t ^’ 0 ^’ 1 Simon, J.L.; Bretagnon, P.; Chapront, J.; 
Chapront-Touze, M.; Francou, G.; Laskar, J. 
(Februaro 1994). “Numerical expressions for 
precession formulae and mean elements for the 
Moon and planets”, Astronomy and Astrophysics 
(angle) 282 (2), p. 663-83. 
Bibkodo:1994A&A...282..663S. 

2. t Williams, Matt, "How Dense Are The Planets? (htt 
ps://www.universetoday.com/36935/density-of-the-p 

lanets/)" , Universe Today, 2016-02-17. Kontrolita 
2019-04-05. (angle) 

3. T 

■ Dalrymple, G. Brent.. (1994) TheAgeofthe 
Earth (https://books.google.com/books?id=a7S 


3zaLBrkgC) (angle). California: Stanford 
University Press. ISBN 0-8047-1569-6. 

■ Newman, William L.. Age of the Earth (https://w 
ww.webcitation.org/6LzCHbfFM?url=http://pubs. 

usgs.gov/gip/geotime/age.html) (angle). 
Publications Services, USGS (2007-07-09). 
Arkivita el la originalo (http://pubs.usgs.gov/gip/ 
geotime/age.html) je 2013-12-19. Alirita 2019- 
04-05. 

■ Dalrymple, G. Brent (2001). “The age of the 
Earth in the twentieth century: a problem 
(mostly) solved”, Geological Society, London, 
pecial Publications (angle) 190 (1), p. 205-221. 
doi:10.1144/GSL.SP.2001.190.01.14. 
Bibkodo:2001GSLSP.190..205D. 





































■ Stassen, Chris (2005-09-10). The Age of the 
Earth (https://www.webcitation.org/69kxbrM8f7u 

rl=http://www.talkorigins.org/faqs/faq-age-of-ear 

th.html) (angle). TalkOrigins Archive. Arkivita el 
la originalo (http://www.talkorigins.org/faqs/faq-a 
ge-of-earth.html) je 2012-08-08. Alirita 20119- 
04-05. 

4. t Bell, Elizabeth A.; Boehnike, Patrick; Harrison, T. 
Mark; Mao, Wendy L. (19 Oktobro 2015). 
“Potentially biogenic carbon preserved in a 

4.1 billion-year-old zircon (http://www.pnas.org/cont 

ent/early/2015/10/14/1517557112.full.pdf)”, Proc. 
Natl. Acad. Sci. U.S.A. (angle) (PDF) 112 (47), 
p. 14518-21. doi:10.1073/pnas. 1517557112. 
Bibkodo:2015PNAS..11214518B. Alirita 6 Marto 
2019.. 

5. t Harrison, Roy M.; Hester Ronald E.. (2002) 
Causes and Environmental Implications of 
Increased UV-B Radiation (angle). ISBN 0-85404- 
265-2. 

6. t James Lovelock, 2008, paĝo204. 

7. t Lovelock konsideras ambaŭ nomojn ekvivalentaj 
dum intervjuo : (en) Lawrence E. Joseph, « James 
Lovelock, Gaia's grand old man », salon.com, 17-a 
de aŭgusto 2000 (lire en ligne (https://www.salon.com/200 
0/08/17/lovelock/)). 

8. t James Lovelock, 2008, paĝo30. 

,, Earth system 
science is not entirely 
equivalent to the 


,, La tersistema 
scienco ne estas 
strikte ekvivalenta 


Gaia Hypothesis, 
although both take an 
interdisciplinary 
approach to studying 
systems operations 
on a planetary-scale. 
Earth system science 
seeks to understand 
the mass and energy 
transfers among 
interacting 
components of the 
Earth System 
(biosphere, 
hydrophere, 
geosphere, 
atmosphere, and 
anthroposphere), 
which is not entirely 
synonymous to the 
the Gaia principle 


kun la Gaja 
hipotezo, kvankam 
ambaŭ fondiĝas sur 
interdisĉiplina alro 
por studi la 
funkciado de la 
sistemoj je planeda 
skalo. La 

tersistema scienco 
strebas kompreni la 
mas- kaj energi- 
transigoj inter la 
konstituantoj eroj 
de la Tera sistemo 
(biosfero, 
hidrosfero, 
geosfero, 
atmosfero kaj 
antroposfero), kio 
ne plene estas 
sinonimo kun Gaja 
principo. 


, en Scientists debate Gaia, paĝo443. 


10. t 



,, Se okazos la varmpliiĝo kiun mi 
antaŭvidas je 6 ĝis 8°C, la civilizo ja povus 
esti minacata : ni havos amasestingiĝon de 
la specioj, kaj agrikulturo fariĝos neebla sur 
granda parto de la terglobo. Nutraĵo fariĝos 
ne sufiĉe abunda, okazos konfliktoj, kaj la 
homaro koncentriĝos ĉirkaŭ la polusaj 
regionoj. 


James Lovelock, 2008, paĝol26. 


11. t Zamenhofa proverbaro 


Vidu ankaŭ 


■ Terscienco 

■ Terhistorio 

■ Geologia temposkemo 

■ Mitoj pri Tero 


Eksteraj ligiloj 


■ La bildlibro de la tero (http://www.phys.ens.fr/~jacobsen/infanlibroj/La_bildlibro_de_la_tero.pdf) Ideo: Emilie 
Beaumont, Teksto:Agnes Vandewiele (franca originalo), Jesper Lykke Jacobsen (esperanta traduko), Bildoj: 
S. Alloy - C. David - F. Guiraud - P. Bon - F. Ruyer. Groupe Fleurus, Paris, www.editionsfleurus.com ISBN: 

■ La terre (https://www.le-systeme-solaire.net/terre.html) (Le systeme solaire a portee de votre souris (http://w 
ww.le-systeme-solaire.net/index.php) - La Sunsistemo musklake atingebla ) france 

Sunsistemo 


Stelo 

Planedoj 

Eblaj nanoplanedoj 
Satelitoj 

Aliaj objektoj 
Regionoj 
Vidu ankaŭ 


Suno 

Merkuro ■ Venuso ■ Tero ■ Marso ■ Jupitero ■ Saturno ■ Urano ■ Neptuno 
Cereso ■ Plutono ■ Haŭmeo ■ Makemako ■ Eriso 

Teraj ( Luno) ■ Marsaj ■ Jupiteraj (lono , Eŭropo , Ganimedo, Kalisto) ■ Saturnaj 
(Titano) ■ Uranaj ■ Neptunaj (Tritono) ■ Plutonaj (Karono) ■ Haŭmeaj ■ Erisa 
Asteroidoj ■ Centaŭroj ■ Kometoj , ■ Meteoroidoj ■ Transneptunaj objektoj ■ 

Kosma polvo 

Asteroida zono ■ Kujper-zo no ■ Disa disko ■ Oorta nubo ■ Heliosfero 
Listo de la objektoj de la Sunsistemo ■ 

Kronologio de la malkovroj de la sunsistemaj planedoj kaj de ties naturaj satelitoj 

